**Convocatòria de SUBVENCIONS**

**DESTINADES Al TRACTAMENT DE LLUITA CONTRA EL MOSQUIT TIGRE EN ELS MUNICIPIS DE LA COMUNITAT VALENCIANA L'ANY 2020**

–

**BASES DE LA CONVOCATÒRIA**

En el DOGV núm. 8333, es va publicar el dia 6 de juliol de 2018, l'ORDRE 4/2018, de 4 de juliol, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana, directament o a través de les mancomunitats i consorcis en els quals estiguen integrats.

<https://www.dogv.gva.es/es/eli/es-vc/o/2018/07/04/4/>

**FASE DE SOL·LICITUD**

**En el DOGV 8770, de data 24.03.2020 s´ha publicat RESOLUCIÓ de 3 de març de 2020, de la consellera de Sanitat Universal i Salut Pública, de convocatòria de subvencions per a la lluita contra el mosquit tigre en l’exercici 2020**

<http://www.dogv.gva.es/datos/2020/03/24/pdf/2020_2541.pdf>

**Objecte de la convocatoria.**

La present convocatòria té per objecte subvencionar als municipis de la Comunitat Valenciana, directament o a través de les mancomunitats i consorcis en els quals estiguen integrats, la realització de la campanya per al control del mosquit tigre, que haurà d'efectuar-se necessàriament l'any 2020.

D'acord amb el que s'estableix en la present convocatòria, es farà front a les despeses dels tractaments de lluita contra el mosquit tigre *(Aedes albopictus)* en els municipis de la Comunitat Valenciana en els quals s'haja detectat la presència d'aquest vector o amb major risc de ser colonitzats per aquest.

**Beneficiaris.**

Podran accedir a les subvencions contemplades en aquesta convocatòria, els ajuntaments i mancomunitats i consorcis en els quals estiguen integrats, en què s'haja detectat la presència d'aquest vector *(Aedes albopictus*) o amb major risc de ser colonitzats per aquest de la Comunitat Valenciana.

Aquestes subvencions aniran dirigides a la realització de la campanya per al control del mosquit tigre, que haurà d'efectuar-se necessàriament l'any 2020.

Els municipis en els quals s'haja detectat la presència d'aquest vector seran comunicats a la Federació Valenciana de Municipis i Províncies per la direcció general amb competències en matèria de Salut Pública de la Conselleria de Sanitat Universal i Salut Pública. Els beneficiaris de les subvencions hauran de reunir els requisits establits en l'article 13 de la Llei 38/2003, de 17 de novembre, general de subvencions. Les subvencions regulades en aquesta convocatòria seran compatibles amb qualsevol altra que per a la mateixa finalitat siga convocada per qualsevol administració o entitat pública o privada.

**Documentació.**

La sol·licitud haurà de realitzar-se per la seu electrònica de l´FVMP, https://fvmp.sedelectronica.es/info.0 **d'acord amb els documents i formularis de sol.licitud que en ella s'inclouen.**

**FASE DE SOL·LICITUD.**

**Documentació i formularis: Sol·licitud de la subvenció.**

a) Annex I d'aquesta convocatòria, subscrita per l'alcalde/ssa president/a de l'ajuntament, mancomunitat o consorci. Si al llarg del període temporal que abasta la present convocatòria a l'entitat se li concediren subvencions per a la mateix fi d'altres ens públics o privats, haurà de comunicar-lo a l´FVMP, i a la direcció general amb competències en matèria de Salut Pública.

b) El projecte tècnic d'actuació per a la realització de la campanya.

Haurà d'incloure, el “Pressupost de l'activitat” haurà d'identificar de manera indubitativa que la despesa es refereix al control del mosquit tigre.

En el cas de mancomunitats i consorcis, haurà d'aportar-se els plans cartogràfics de cadascun dels termes municipals que l'integren, amb senyalització descriptiva de zones i punts a tractar.

c) Annex II d'aquesta convocatòria que inclou la següent informació proporcionada per part de l'empresa que realitzarà el tractament, en format (pdf)

En tot moment, es tindran presents les exigències previstes a aquest efecte en la Llei orgànica 3/2018, de 5 de desembre, de Protecció de Dades Personals i garantia dels drets digitals.

**Termini de presentació de sol·licituds.**

El termini per a la presentació de les sol·licituds serà de 20 dies hàbils a comptar des de l'endemà a la publicació de la present resolució de convocatòria en el Diari Oficial de la Generalitat Valenciana.

L´FVMP revisarà les sol·licituds perquè totes les dades i documents exigits en la convocatòria figuren en l'expedient. Si la sol·licitud estiguera incompleta, l´FVMP comunicarà a l'entitat sol·licitant les deficiències perquè siguen esmenades amb l'advertiment que, si no ho feren, s'arxivarà l'expedient sense més tràmit.

**NOTA ACLARATORIA DE PLAZOS.**

Dada la situación actual de alarma y atendiendo las disposiciones de suspensión de plazos administrativos la Dirección general de Salud Pública y Adicciones y la FVMP, informan que:

En el momento actual, salvo que se establezcan otras medidas, el plazo de solicitud de la convocatoria de subvenciones para la lucha contra el mosquito tigre en el ejercicio 2020 referida quedará suspendido durante el plazo de vigencia del estado de alarma y, en su caso, de las prórrogas que se adopten.

Cualquier modificación al respecto será convenientemente informada.

**NOTA ACLARIDORA DE TERMINIS.**

Donada la situació actual d'alarma i atenent les disposicions de suspensió de terminis administratius la Direcció general de Salut Pública i Addiccions i l´FVMP, informen que:

En el moment actual, llevat que s'establisquen altres mesures, el termini de sol·licitud de la convocatòria de subvencions per a la lluita contra el mosquit tigre en l'exercici 2020 referida quedarà suspés durant el termini de vigència de l'estat d'alarma i, en el seu cas, de les pròrrogues que s'adopten.

Qualsevol modificació sobre aquest tema serà convenientment informada.